MAJOR ผนึก TRUE-TIKTOK นำพอยต์แลกซื้อตั๋ว 69 บาท ถึง 31 ต.ค.นี้
MAJOR ผนึก TRUE-TIKTOK จัดกิจกรรมเขย่าขวัญ ใช้ทรูพอยต์ 1 คะแนน แลกรับสิทธิ์ผ่าน True ID ซื้อตั๋วหนังในราคาเพียง 69 บาท แลกที่นั่งราคาปกติ ระบบปกติ จำนวน 2,000 สิทธิ์ ที่ เมเจอร์ ซีนีเพล็กซ์ กรุ้ป ทุกสาขาทั่วประเทศ ตั้งแต่วันที่ 25-31 ต.ค.นี้
MAJOR ผนึก TRUE-TIKTOK จัดกิจกรรมเขย่าขวัญ ใช้ทรูพอยต์ 1 คะแนน แลกรับสิทธิ์ผ่าน True ID ซื้อตั๋วหนังในราคาเพียง 69 บาท
25 ต.ค. 2564

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จับมือ นางนันทิญา อังคณากานต์ รองผู้อำนวยฝ่ายบริหารความสัมพันธ์ลูกค้า บริษัท ทรู คอร์ปอเรชั่น จำกัด (มหาชน) หรือ TRUE และ นางสาวลักษมี จง User &amp; Content Operations Lead ของ TikTok แพลตฟอร์มวีดีโอสั้น ผนึกกำลังร่วมจัดกิจกรรมสยองขวัญสั่นประสาทและให้สัมผัสบรรยากาศความน่าสะพรึงกลัว กับ  “Major Halloween’s Day 2021” มาร่วมพิสูจน์ความหลอนกันที่โรงหนังด้วยกิจกรรมเขย่าขวัญ ดังนี้
1.) ดูหนังผีเพียง 69 บาท ตั้งแต่วันที่ 25-31 ตุลาคมนี้ ลูกค้าทรูใช้ทรูพอยท์เพียง 1 คะแนน แลกรับสิทธิ์ผ่าน True ID ก็ซื้อตั๋วหนังชวนหลอนในราคาเพียง 69 บาท ที่นั่งปกติ ระบบปกติ จำนวน 2,000 สิทธิ์ ที่ เมเจอร์ ซีนีเพล็กซ์ กรุ้ป ทุกสาขาทั่วประเทศ มีภาพยนตร์ที่ร่วมรายการ ได้แก่ ภาพยนตร์เรื่อง ร่างทรง, The Unholy : เทวาอาถรรพณ์, The Night Beyond The Tricornered Window : คู่หูสามเหลี่ยมล่าปีศาจ, Suicide Forrest Village ป่า..ผีดุ, Malignant : ชั่วโคตรร้าย และ The Conjuring The Devil Made Me Do It : คนเรียกผี 3
2.) ร่วมแต่งตัวเป็นคาแรคเตอร์ในหนังผีเรื่องที่น่ากลัวสุด ๆ หรือ เรื่องที่คุณชื่นชอบ โพสต์คลิปลง TikTok ติดแฮชแท๊ก #ฮาโลวีน #MajorHalloween2021 เริ่มโพสต์คลิปหลอนๆ ได้ ตั้งแต่วันที่ 25 ตุลาคม – 7 พฤศจิกายน 2564 คลิปใครมียอดคนดูสูงสุด 500 อันดับแรก รับบัตรชมภาพยนตร์ฟรี 2 ที่นั่ง จำนวน 500 รางวัล ประกาศผลรางวัลในวันที่ 11 พฤศจิกายน 2564 ทางเฟสบุ๊ค : Major Group สนใจติดตามรายละเอียดเพิ่มเติมได้ที่ www.majorcineplex.com
3.) แต่งผีดูหนังฟรีในวันที่ 30 – 31 ตุลาคมนี้ เทศกาลเดียวที่ให้คุณได้ปลดปล่อยความสะพรึงในตัวคุณ ด้วยการแต่งตัวเป็นผีไปดูหนัง รับสิทธิ์ดูหนังฟรี 1 ที่นั่ง ที่นั่งปกติ ระบบปกติ เพียงแสดงบัตรประจำตัวประชาชน ที่ จุดจำหน่ายบัตรชมภาพยนตร์ โรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขาทั่วประเทศ  จำนวนจำกัดเพียง 2,000 สิทธิ์
4.) สัมผัส THE HAUNTED CINEMA VILLAGE : หลอนเต็มตาขวัญผวาเต็มโรง เพียงแห่งเดียว ที่ เมเจอร์ ซีนีเพล็กซ์ รัชโยธิน ชวนคนที่ชอบความหลอนมาเก็บภาพบรรยากาศของโรงหนังที่มีทั้ง ศาลพระภูมิเจ้าที่ร้าง, สายสิญจน์ระโยงระยาง, เครื่องเซ่นไหว้ เป็นต้น ใครไม่เชื่ออย่าลบลู่ มาร่วมกิจกรรม “แชะ&amp;แชร์ ถ่ายภาพ Check-in” ที่เมเจอร์ ซีนีเพล็กซ์ รัชโยธิน พร้อมติดแฮชแท็ก #TheHauntedCinemaVillage โพสต์ลงสื่อออนไลน์ ตั้งแต่วันที่ 27 ตุลาคม – 4 พฤศจิกายน 2564 ลุ้นรับบัตรชมภาพยนตร์ 2 ที่นั่ง จำนวน 100 รางวัล นอกจากนี้ ส่งท้ายค่ำคืนวันฮาโลวีน 31 ตุลาคมนี้  ชวนคนจิตแข็งมาร่วมชมภาพยนตร์รอบพิเศษเรื่อง “ร่างทรง” เวลา 19.30 น. ณ โรงภาพยนตร์ที่ 5 เมเจอร์ ซีนีเพล็กซ์ รัชโยธิน ตีตั๋วสัมผัสประสบการณ์หลอนก่อนใครได้ที่ APP MAJOR CINEPLEX ขอเตือน! ใจไม่ถึงอย่าจอง รอบนี้เฉพาะคนจิตแข็งเท่านั้น
สำหรับสมาชิก M GEN ทุกคลับ ที่ซื้อบัตรชมภาพยนตร์ในวันที่ 31 ตุลาคม 2564  ทุกเรื่อง ทุกรอบ ทุกสาขา รับคะแนน M GEN 2 เท่าทันที